**คำนำ**

คู่มือการเขียนวิทยานิพนธ์ มหาวิทยาลัยเทคโนโลยีสุรนารี พ.ศ. 2564 จัดทำโดย คณะกรรมการปรับปรุงคู่มือการเขียนวิทยานิพนธ์ ตามคำสั่งมหาวิทยาลัยเทคโนโลยีสุรนารี ที่ 82/2559 ลงวันที่ 25 มกราคม พ.ศ. 2559 โดยพิจารณาปรับปรุงจากคู่มือการเขียนวิทยานิพนธ์ มหาวิทยาลัยเทคโนโลยีสุรนารี พ.ศ. 2542 ให้มีความทันสมัยและสอดคล้องกับการใช้งาน เพื่อให้อาจารย์ นักศึกษา ใช้เป็นแนวทางในการจัดทำวิทยานิพนธ์ให้มีรูปแบบที่ถูกต้องและเป็นมาตรฐานเดียวกัน

เนื้อหาในคู่มือการเขียนวิทยานิพนธ์ มหาวิทยาลัยเทคโนโลยีสุรนารี พ.ศ. 2564 แบ่งเป็น 5 บท ประกอบด้วย บทที่ 1 กล่าวถึงส่วนประกอบของวิทยานิพนธ์ ทั้งวิทยานิพนธ์แบบทั่วไป  
และวิทยานิพนธ์แบบรวมงานวิจัยหลายส่วน บทที่ 2 อธิบายเกี่ยวกับการเขียนวิทยานิพนธ์   
บทที่ 3 เป็นเรื่องการอ้าง การอ้างแบบนาม-ปี แทรกในเนื้อความ รวมทั้งหลักการอ้างและตัวอย่าง  
การอ้างจากงานวิชาการประเภทต่าง ๆ บทที่ 4 เป็นเรื่องการเขียนรายการอ้างอิง กล่าวถึงส่วนต่าง ๆ ของรายการอ้างอิง และรูปแบบการเขียนอ้างอิงงานแต่ละประเภท และ บทที่ 5 การจัดพิมพ์วิทยานิพนธ์ นอกจากนี้ ในภาคผนวกยังได้รวบรวมประกาศ ข้อบังคับ แนวปฏิบัติที่เป็นปัจจุบันไว้ด้วย

คู่มือการเขียนวิทยานิพนธ์เล่มนี้ นอกจากจะเป็นประโยชน์ต่อนักศึกษาระดับบัณฑิตศึกษา ในการจัดทำวิทยานิพนธ์แล้ว ยังเป็นประโยชน์ต่อนักศึกษาระดับปริญญาตรีในการจัดพิมพ์รายงาน ตลอดจนคณาจารย์ นักวิชาการ นักวิจัย ในการเขียนงานวิชาการรูปแบบต่าง ๆ อีกด้วย คณะกรรมการปรับปรุงคู่มือการเขียนวิทยานิพนธ์หวังว่าท่านจะได้ใช้ประโยชน์จากคู่มือเล่มนี้  
ตามสมควร

คณะกรรมการปรับปรุงคู่มือการเขียนวิทยานิพนธ์

สิงหาคม 2564